Author: USP
Last saved by: agenda0
Company: Úrad pre štátnu pomoc

V Y H O D N O T E N I E
medzirezortného pripomienkového konania
Rezort: | Obsah pripomienky: | Pripomienka akceptovaná, neakceptovaná; stanovisko:

Ministerstvo hospodárstva SR

Vypracovať „Metodický pokyn (vyhlášku, smernicu)“ na jednotný postup predloženia žiadosti o schválenie poskytnutia štátnej pomoci na aplikovaný výskum v spolupráci s jednotlivými rezortmi (do 31.12.2001).

Bod 1.3.1. Národná agentúra pre rozvoj malého a stredného podnikania – štátne programy – že program sa nerealizoval v dôsledku nepridelenia zdrojov zo štátneho rozpočtu, je chybné.

Odporúčame uviesť do prílohy aj menovitý rozsah poskytnutej štátnej pomoci do úrovne stanovenej pravidlom „de minimis“.

Akceptované.

Akceptované.

Neakceptované.
Vzhľadom na rozsah uvedenej pomoci nie je možné zaradiť ju do správy ako samostatnú prílohu.

Ministerstvo financií SR

K bodu 1.3.1.: Odôvodnenie nerealizovania Mikropôžičkového programu v roku 2000 pre nepridelenie finančných prostriedkov zo štátneho rozpočtu nie je správne. Prostriedky na Program podpory medzinárodnej kooperácie – SUBKONTRAKTÁCIA boli v decmbri r. 2000 pridelené MH SR, z časového dôvodu neboli použité. Uvedené nepresnosti odporúčame odstrániť.

K bodu 3 (str. 10): Na úhradu príspevku SR na 3. viacročný program pre malé a stredné podniky v EÚ na rok 2000 boli rozpočtovým opatrením zabezpečené finančné prostriedky a z podkladov MH SR vyplýva, že boli aj použité na stanovený účel.

K tabuľke (str. 10): Z podkladov MH SR k finančnému zúčtovaniu za r. 2000 vyplýva, že v rámci Podporného úverového programu boli zo ŠR použité prostriedky vo výške 87 523 tis. Sk. Odporúčame údaj preveriť, obdobne aj číselný údaj uvedený pri programe „Transfer technológií“.

Akceptované.

Akceptované.

Neakceptované. Údaje boli čerpané z podkladov z MH SR.

Ministerstvo školstva SR

V časti 1.1. Výskum a vývoj sú uvádzané informácie za štátnu pomoc poskytnutú Ministerstvom hospodárstva SR. Z celkového objemu prostriedkov 340 694 tis. Sk, prostriedky vykázané na pokračujúce úlohy rozvoja vedy a techniky (32 úloh) v objeme 280 132 tis. Sk nie sú štátnou pomocou. 

Na str. 3 v časti „Zoznam nástrojov...“ sa uvádza suma poskytnutých finančných prostr. Za kategóriu „A“, a z toho „A1“ a „A2“, pričom suma A1+A2 sa nerovná sume A.

Neakceptované.
Údaje sú spracované na základe podkladov z MH SR v súlade s požiadavkami EK. V tomto bode sú uvedené údaje o skutočne poskytnutej štátnej pomoci v roku 2000 Ministerstvom hospodárstva SR.

Akceptované.

Ministerstvo životného prostredia SR

Nesprávna informácia týkajúca sa Programu podpory postupného vylúčenia spotreby látok poškodzujúcich ozónovú vrstvu, t.j. že neprešiel pripomienkovým konaním ÚŠP, nezabezpečená implementácia zákona č. 231/1999 Z.z. do programu a program bol schválený vládou v rozpore s § 5 ods. (6) cit. zákona... Program upravený v zmysle cit. zákona bol schválený uznesením vlády SR č. 137 zo dňa 15.3.2000. ÚŠP ešte nevykonával svoju činnosť, preto mu na pripomienkovanie predložený nebol. Program však bol konzultovaný s odborom právnych vzťahov k zahraničiu MF SR, všetky pripomienky boli zohľadnené a zapracované.

Neakceptované.
Ministerstvo financií SR nemá v kompetencii oblasť štátnej pomoci, preto nemohlo zastupovať ÚŠP a zaujať stanovisko k programu miesto ÚŠP.

Ministerstvo výstavby a regionálneho rozvoja SR

Ku kapitole 3.1 (str. 23): 4. odstavec navrhujeme upraviť nasledovne: ... Poskytnutá štátna pomoc činila napokon 135.1395 tis. Sk, pretože dvom príjemcom štátnej pomoci táto nebola poskytnutá.

Navrhujeme sumy uvádzané v ďalších tabuľkách a v texte nezaokrúhľovať na 3 desatinné miesta.

Neakceptované. Pôvodné znenie daného odstavca v správe je výstižné (konkrétnejšie).

Neakceptované. Všetky ostatné údaje uvádzané v správe sú zaokrúhlené na 1 tis. Sk, berie sa do úvahy, že sa jedná o miliónové čiastky.

Daňové riaditeľstvo SR | K bodu 2.8.1: z textu vyplýva, že úľava na dani zo závislej činnosti a úľava z penále na dani z príjmov a zvýšenie dane boli daňovými orgánmi poskytnuté v zmysle Opatrenia MF SR č. 62/6660/1996 v znení opatrenia č. 6/6-62/1997. Doporučujeme upraviť text v Správe. | Akceptované.

Ministerstvo dopravy, pôšt a telekomunikácií SR

K bodu 2.5: Financovanie ciest a diaľnic uvedené v predloženej správe nie je možné klasifikovať, ako štátnu pomoc.

K bodu 2.5.3: Železniciam SR bola poskytnutá úľava na penále z dane vo výške 57 640 tis. Sk podľa Obchodného vestníka č. 4/2001 a nie     51 684 tis. Sk, ako je uvedené v Správe.

Neakceptované. Podklady na spracovanie k tomuto bodu boli v materiáloch z Ministerstva dopravy, pôšt a telekomunikácií SR.

Neakceptované. rozdiel v uvedených údajoch je spôsobený tým, že v Obch. V je schválená št. pomoc, zatiaľ čo výročná správa za rok 2000 vyjadruje hodnotu skutočne poskytnutej št. pomoci.)

Eximbanka SR | V texte (podkapitola „Kategória D (D1A)“) sa uvádza, že v rámci metodiky EÚ je v rámci tejto kategórie uvedená iba hodnota realizovaných št. a bankových záruk, nie prevzatých. Rozpor v správe s mtodikou v bode 2.2, kde je uvedené prevzatie št. záruky za Slovenské lodenice Komárno, a.s. za úver v prospech EXIMBANKY SR. | Neakceptované. (Prevzatie štátnej záruky bolo uvedené zámerne, pretože bola poskytnutá bez súhlasu úradu pre štátnu pomoc.)
Ministerstvo pre správu a privatizáciu národného majetku Slovenskej republiky | Bez pripomienok. |
Ministerstvo pôdohospodárstva Slovenskej republiky | Bez pripomienok. |
Minister kultúry Slovenskej republiky Milan Kňažko | Bez pripomienok. |

Slovenská záručná a rozvojová banka, š. p. ú. Bratislava

Doplnenie textu (bod 1.3.2.1 Záručné programy): „SZRB v roku 2000 posúdila 17 žiadostí o poskytnutie záruky, ktoré spadajú pod režim zákona č. 231/1999 Z.z. o štátnej pomoci. Výška poskytnutých záruk za rok 2000 spadajúcich pod zákon o štátnej pomoci dosiahla 48 013 tis. Sk....“

Upraviť text v bode 1.3.2.2 – text v zátvorke v bode 1 sa vzťahuje na bod 2.

Príspevkové programy pod č. 3 a 4 sú zosúladené so zákonom č. 231/1999 Z.z. o štátnej pomoci, pričom pri schvaľovaní týchto programov vládou SR ešte nebol zriadený Úrad pre štátnu pomoc.

Akceptované.

Akceptované. 

Neakceptované. Nie sú zosúladené, vyžadovalo by to zásadné prepracovanie programov.

Štatistický úrad Slovenskej republiky | Odporúčame v tabuľke na str. 6 uviesť k jednotlivým údajom o výške štátnej pomoci ako boli propagované, koľko podnikateľských subjektov sa na jednotlivé druhy pomoci prihlásilo a na základe akých konkrétnych kritérií boli príjemcovia štátnej pomoci vyberaní. | Neakceptované. Správa bola spracovaná v súlade s metodikou EK. Požadované špecifické informácie získate z MH SR.
Kancelária podpredsedníčky vlády SR Márie Kadlečíkovej | Odporúčame na str. 3, 1. riadok, 1. veta Správy nahradiť slovné spojenie „štátny alebo verejný orgán“ slovným spojením „verejný orgán“. | Akceptované.
Colné riaditeľstvo SR | Bez pripomienok. |
Národná banka Slovenska | Bez pripomienok. |
Fond národného majetku Slovenskej republiky | Bez pripomienok. |